b'\n_START_ARTICLE_\nDarwin (mesto)\n_START_SECTION_\nZgodovina\n_START_PARAGRAPH_\nPrvi prebivalci obmo\xc4\x8dja na katerem zdaj stoji mesto so bili Aborigini in jezikovne skupine Larrakia, ki so imeli \xc5\xa1tevilne trgovske povezave z ju\xc5\xbeno Azijo in notranjostjo Avstralije. Prvi Evropejci, to\xc4\x8dneje Nizozemci, so obmo\xc4\x8dje obiskali leta 1600 med raziskovanjem severne avstralske obale. Nato je obmo\xc4\x8dje mesta ponovno postalo pozabljen dokler ga ni, 9. septembra 1839, ponovno odkril poro\xc4\x8dnik John Lort Stokes iz raziskovalne ladje HMS Beagle. Kapitan ladje je zaliv v katerem se je ladja zasidra poimenoval Darwin, po angle\xc5\xa1kem raziskovalcu in utemeljitelju evolucije Charlesu Darwinu._NEWLINE_Petega februarja 1869 je bilo ob zalivu ustanovljeno prvo naselje poimenovano Palmerstone. Leta 1970 je v tej majhni postojanki na severu Avstralije pri\xc5\xa1lo do pravega razcveta. Delavci so med gradnjo trans avstralskega telegrafske linije naleteli na zlato. Novico se je hitro raz\xc5\xa1irila in v naslednjih mesecih povzro\xc4\x8dila pravo zlato mrzlico, ki je v naslednjih desetletjih krojila usodo mesta in okolice. Leta 1911 se je mesto preimenovalo v Darwin. Med letoma 1911 in 1918 so mesto zaznamovali \xc5\xa1tevilni upori sindikatov. Najhuj\xc5\xa1i so bili leta 1918 ko je kakih 1.000 delavcev zahtevalo odstop glavnega administratorja Severnega teritorija, dogodek je v avstralski zgodovini postal znan kot vstaja v Darwinu._NEWLINE_Po izbruhu druge svetovne vojne je v mesto, zaradi svoje izpostavljene lege, pri\xc5\xa1lo okoli 10.000 zavezni\xc5\xa1kih vojakov. Devetnajstega februarja 1942 ob 9:57 je v mestu pri\xc5\xa1lo do prvega zra\xc4\x8dnega napada. 188 japonskih letal je napadlo pristani\xc5\xa1\xc4\x8de, bli\xc5\xbenje letali\xc5\xa1\xc4\x8de in mestni center. V napadu je bilo ubitih 243 civilistov in vojakov. Prvemu napadu se nato sledili \xc5\xa1e mnogi drugi. Zaradi svoje strate\xc5\xa1ke lege se je mesto med vojno neprestano razvijalo. Tako je v vojnih letih dobilo cestno povezavo z Alice Springsom na jugu in Mount Isao na jugovzhodu, dobilo pa je tudi vodovod, ki je omogo\xc4\x8dal nadaljnji razvoj mesta. Uradni status mesta je Darwin dobil na dan Avstralije, 26. januarja 1959._NEWLINE_Petindvajsetega decembra 1947 je mesto prizadel ciklon Tracy, ki je poru\xc5\xa1il kar 70% poslopij ubitih pa je bilo 71 ljudi. Po katastrofi je bilo evakuiranih 30.000 ljudi od 43.000 kolikor jih je \xc5\xbeivelo v mestu, s \xc4\x8dimer je to postala najve\xc4\x8dja evakuacija civilnega prebivalstva v avstralski zgodovini. V sedemdesetih letih so mesto na novo zgradili, 20 kilometrov ju\xc5\xbeno od mesta pa so postavili novo mesti z imenom Palmerston._NEWLINE_Sedemnajstega septembra 2003 je bila dokon\xc4\x8dana \xc5\xbeelezni\xc5\xa1ka povezava Adelaide-Darwin.\n_START_SECTION_\nGeografija\n_START_PARAGRAPH_\nMesto se nahaja v dr\xc5\xbeavi Severni teritorij ob Timorskem morju. Zgrajeno je na priobalnem pasu, ki obdaja zaliv Darwin. Od glavnega mesta Avstralije je oddaljeno 3.137 km. Zaradi svoje lege predstavlja izhodi\xc5\xa1\xc4\x8dno to\xc4\x8dko v smeri Azije, hkrati predstavlja tudi turisti\xc4\x8dno izhodi\xc5\xa1\xc4\x8de za nacionalni park Kakadu in Arnhemovo zemljo ter otoka Groote, Eylandt in oto\xc4\x8dje Tiwi._NEWLINE_Gledano iz zraka ima mesto obliko trikotnika. Pri \xc4\x8demer en krak tvori staro mestno jedro preostala dva pa severno in vzhodno predmestje. Na sredini t. i. trikotnika pa se nahaja mednarodno letali\xc5\xa1\xc4\x8de Darwin in voja\xc5\xa1ka baza avstralske kraljeve vojske. Dvajset kilometrov od Darwina se nahaja satelitsko mesto Palmerstone, ki predstavlja nekak\xc5\xa1no predmestje Darwina in je nastalo zaradi nara\xc5\xa1\xc4\x8danja \xc5\xa1t. prebivalcev v Darwinu._NEWLINE_Mesto ima \xc5\xa1tiri glavne ulice ob katerih se nahaja ve\xc4\x8dina poslovnih hi\xc5\xa1 in sam center mesta. Te ulice so: Daly Street, McMinn Street, Mitchell Street in Bennett Street. Industrijsko obmo\xc4\x8dje pa se v glavnem razteza ob ju\xc5\xbeni avtocesti v smeri Palmerstona. Najve\xc4\x8dji trgovski center pa se nahaja na trgu Casuarina.\n_START_SECTION_\nPodnebje\n_START_PARAGRAPH_\nDarwin ima savansko podnebje z izrazitimi su\xc5\xa1nimi in de\xc5\xbeevnimi sezonami. Zaradi tropskega pasu je povpre\xc4\x8dna temperatura skozi vso leto enaka. Su\xc5\xa1no obdobje traja od aprila/maja (zima) do oktobra, v tem \xc4\x8dasu je skoraj vsak dan toplo in son\xc4\x8dno popoldan pa vla\xc5\xbenost dose\xc5\xbee 30%. Najhladnej\xc5\xa1a meseca sta junij in julij kjer lahko temperatura pada tudi pod 14\xc2\xa0\xc2\xb0C, vendar se to zgodi zelo redko._NEWLINE_De\xc5\xbeevno obdobje se za\xc4\x8dne decembra in traja do marca (poletje). To obdobje je ve\xc4\x8dinoma povezano s tropskimi cikloni in monsunskim de\xc5\xbejem. V tem obdobju vla\xc5\xbenost dose\xc5\xbee tudi 70%, nebo pa ve\xc4\x8dino \xc4\x8dasa pokrivajo oblaki. Najve\xc4\x8d de\xc5\xbeja je padlo 16. februarja 2011, in sicer 339,6 mm._NEWLINE_Najbolj vro\xc4\x8d mesec je november, \xc4\x8das tik pred de\xc5\xbeevnim obdobjem. Zardi su\xc5\xa1nega obdobja mesto prejme v povpre\xc4\x8dju najve\xc4\x8d son\xc4\x8dnih ur v celotni Avstraliji, najve\xc4\x8d son\xc4\x8dnih dni pa je med aprilom in novembrom. Mesto se nahaja tudi na obmo\xc4\x8dje kjer je statisti\xc4\x8dno zabele\xc5\xbeenih najve\xc4\x8d udarov strel na svetu. Leta 2002 je bilo tako med nekim neurjem zabele\xc5\xbeenih kar 1.636 strel.\n_START_SECTION_\nDemografija\n_START_PARAGRAPH_\nPo statisti\xc4\x8dnih podatkih iz leta 2006 v mestu \xc5\xbeivi 42% Avstralcev, 29% Angle\xc5\xbeev, 9% Ircev, 8% \xc5\xa0kotov, 3% Grkov in 2% Italijanov. Mesto je znano po tem, da v njem \xc5\xbeivi najve\xc4\x8dja populacija Aboriginov._NEWLINE_Najve\xc4\x8dje demografske spremembe je mesto do\xc5\xbeivelo po drugi svetovni vojni, ko je iz povojne Evrope v Avstralijo pri\xc5\xa1lo na tiso\xc4\x8de evropskih beguncev. V \xc5\xa1estdesetih in sedemdesetih letih prej\xc5\xa1njega stoletja so se v mestu ve\xc4\x8dinoma naseljevali migranti iz Gr\xc4\x8dije in Italije, veliko pa je bilo tudi Nizozemcev in Nemcev. V zadnjih dvajsetih letih pa se pove\xc4\x8duje \xc5\xa1tevilo migrantov iz Azije, leta 2001 jih je bilo v mestu \xc5\xbee 9,3%._NEWLINE_Povpre\xc4\x8dna starost v mestu je 32 let. Najbolj pogosto se govori Angle\xc5\xa1\xc4\x8dina sledijo pa ji Gr\xc5\xa1\xc4\x8dina, Italijan\xc5\xa1\xc4\x8dina, Indonezij\xc5\xa1\xc4\x8dina, Vietnam\xc5\xa1\xc4\x8dina ter ostali.\n_START_SECTION_\nGospodarstvo\n_START_PARAGRAPH_\nGospodarstvo mesta temelji na dveh osnovnih sektorjih: rudarstvo in turizem. V rudarstvu prevladujejo predvsem zlatokopi in rudniki Boksita ter Mangana. Izredno pomembna je tudi energetika. V timorskem morju so velike zaloge nafte in zemeljskega plina v okolici samega mesta pa so tudi nahajali\xc5\xa1\xc4\x8da Urana, ki je klju\xc4\x8den element za jedrske elektrarne. Tretja izredno pomembna panoga v mestu je turizem. Ta zaposluje kar 8% populacije mesta, odstotek pa se vsako leto pove\xc4\x8duje saj je turizem nenehno v porastu. Kot izredno pomembna se je izkazala \xc5\xbeeleznica po izgradnji katere se je gospodarska rast v mestu \xc5\xa1e dodatno pove\xc4\x8dala._NEWLINE_K gospodarstvu mesta prispeva tudi prisotnost avstralske vojske, ki ima v mestu in okolici njega svoje baze. Zaradi dogodkov na Vzhodnem Timorju se je njeno \xc5\xa1tevilo na za\xc4\x8detku prej\xc5\xa1njega desetletja pove\xc4\x8dalo na 11.000 pripadnikov. V mestu so navzo\xc4\x8de tudi razli\xc4\x8dne slu\xc5\xbebe Zdru\xc5\xbeenih narodov saj je mesto izhodi\xc5\xa1\xc4\x8dna to\xc4\x8dka za vse humanitarne dejavnosti v ju\xc5\xbeni Aziji in Vzhodnem Timorju._NEWLINE_Leta 2005 se je v mestu za\xc4\x8del projekt s katerim so v mestu pove\xc4\x8dali \xc5\xa1portno, turisti\xc4\x8dno in stanovanjsko infrastrukturo.'